Oficiālais Vēstnesis L 148 , 15/06/1999 Lpp. 0044 - 0045



Komisijas Lēmums (1999. gada 31. maijs), ar ko atzīst par pilnīgu dokumentāciju, kas iesniegta sīkākai pārbaudei saistībā ar ZA 1296 (mezotriona), jodsulfuronmetilnātrija (AEF 115008), siltiofama (MON 65500) and Gliocladium catenulatum iespējamu iekļaušanu Padomes Direktīvas 91/414/EEK par augu aizsardzības līdzekļu laišanu tirgū I pielikumā (izziņots ar dokumenta numuru C(1999) 1400) (Dokuments attiecas uz EEZ) (1999/392/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 1999/1/EK [2], un jo īpaši tās 6. panta 3. punktu, (1) tā kā Direktīva 91/414/EEK (turpmāk "Direktīva") paredz izveidot Kopienas sarakstu ar augu aizsardzības līdzekļu sastāvā atļautajām aktīvajām vielām; (2) tā kā dalībvalstu iestādēm ir iesniegta dokumentācija par četrām Direktīvas I pielikumā iekļaujamām aktīvām vielām; (3) tā kā dokumentāciju par aktīvo vielu ZA 1296 (mezotrionu) Zeneca Agrochemicals iesniedza Apvienotās Karalistes iestādēm 1998. gada 23. aprīlī; (4) tā kā dokumentāciju par aktīvo vielu jodsulfuronmetilnātriju (AEF 115008) Hoechst Schering Agrevo GmbH iesniedza Vācijas iestādēm 1998. gada 14. decembrī; (5) tā kā dokumentāciju par aktīvo vielu siltiofamu (MON 65500) Monsanto Crop Protection iesniedza Īrijas iestādēm 1998. gada 14. decembrī; (6) tā kā dokumentāciju par aktīvo vielu Gliocladium catenulatum uzņēmums Kemira Agro Oy iesniedza Somijas iestādēm 1998. gada 19. maijā; (7) tā kā minētās iestādes ir darījušas Komisijai zināmus pirmo pārbaužu rezultātus, kas pirmajā sīkākajā dokumentācijas pārbaudē iegūti attiecībā uz II pielikumā noteiktajām datu un informācijas prasībām un – attiecībā uz vismaz vienu augu aizsardzības līdzekli, kas satur attiecīgo aktīvo vielu – Direktīvas III pielikuma prasībām; tā kā vēlāk saskaņā ar 6. panta 2. punkta noteikumiem dokumentācija ir iesniegta Komisijai un citām dalībvalstīm; (8) tā kā dokumentācija par ZA 1296 (mezotrionu), jodsulfuronmetilnātriju (AEF 115008), siltiofamu (MON 65500) and Gliocladium catenulatum ir 1999. gada 11. februārī nodota Pastāvīgajai augu veselības komitejai; (9) tā kā Direktīvas 6. panta 3. punkts paredz Kopienas līmenī apstiprināt, ka katrai dokumentācijai ir jāatbilst II pielikumā noteiktajām datu un informācijas prasībām un – attiecībā uz vismaz vienu augu aizsardzības līdzekli, kas satur attiecīgo aktīvo vielu - Direktīvas III pielikuma prasībām; (10) tā kā šāds apstiprinājums ir nepieciešams, lai veiktu sīku dokumentācijas pārbaudi, kā arī lai dotu iespēju dalībvalstīm piešķirt pagaidu atļauju augu aizsardzības līdzekļiem, kas satur attiecīgo aktīvo vielu, attiecīgi ievērojot Direktīvas 8. panta 1. punkta nosacījumus, īpaši nosacījumus par pilnīgu aktīvo vielu novērtējumu un augu aizsardzības līdzekļiem saskaņā ar Direktīvas prasībām; (11) tā kā šāds lēmums neierobežo turpmāku datu vai informācijas pieprasīšanu no pieteikuma iesniedzēja, ja sīkākā pārbaudē atklājas, ka šāda informācija vai dati ir vajadzīgi lēmuma pieņemšanai; (12) tā kā dalībvalstīm un Komisijai ir skaidrs, ka Apvienotā Karaliste veiks sīku dokumentācijas pārbaudi attiecībā uz ZA 1296 (mezotrionu), Vācija – attiecībā uz jodsulfuronmetilnātriju (AEF 115008), Īrija – attiecībā uz siltiofamu (MON 65500) un Somija – attiecībā uz Gliocladium catenulatum; (13) tā kā Apvienotā Karaliste, Vācija, Īrija un Somija ziņos Komisijai tiklīdz iespējams, bet vēlākais – gada laikā, par pārbaužu secinājumiem, pievienojot ieteikumus par vielu iekļaušanu vai neiekļaušanu un dažādiem nosacījumiem, kas ar to saistīti; tā kā pēc šā ziņojuma saņemšanas sīka pārbaude ar visu dalībvalstu ekspertiem Pastāvīgajā augu veselības komitejā turpināsies; (14) tā kā šajā direktīvā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO LĒMUMU. 1. pants Turpmāk norādītā dokumentācija atbilst II pielikumā noteiktajām datu un informācijas prasībām un – attiecībā uz vismaz vienu augu aizsardzības līdzekli, kas satur aktīvo vielu – Direktīvas III pielikuma prasībām, ņemot vērā ieteiktos izmantošanas veidus. 1. Dokumentācija, ko Komisijai un dalībvalstīm iesniedza Zeneca Agrochemicals saistībā ar ZA 1296 (mezotriona) kā aktīvas vielas iekļaušanu Direktīvas 91/414/EEK I pielikumā un par ko 1999. gada 11. februārī ziņots Pastāvīgajai augu veselības komitejai. 2. Dokumentācija, ko Komisijai un dalībvalstīm iesniedza Hoechst Schering Agrevo GmbH saistībā ar jodsulfuronmetilnātrija (AEF 115008) kā aktīvas vielas iekļaušanu Direktīvas 91/414/EEK I pielikumā un par ko 1999. gada 11. februārī ziņots Pastāvīgajai augu veselības komitejai. 3. Dokumentācija, ko Komisijai un dalībvalstīm iesniedza Monsanto Crop Protection saistībā ar siltiofama (MON 65500) kā aktīvas vielas iekļaušanu Direktīvas 91/414/EEK I pielikumā un par ko 1999. gada 11. februārī ziņots Pastāvīgajai augu veselības komitejai. 4. Dokumentācija, ko Komisijai un dalībvalstīm iesniedza Kemira Agro Oy saistībā ar Gliocladium catenulatum kā aktīvas vielas iekļaušanu Direktīvas 91/414/EEK I pielikumā un par ko 1999. gada 11. februārī ziņots Pastāvīgajai augu veselības komitejai; 2. pants Šis lēmums ir adresēts dalībvalstīm. Briselē, 1999. gada 31. maijā Komisijas vārdā — Komisijas loceklis Franz Fischler [1] OV L 230, 19.8.1991., 1. lpp. [2] OV L 21, 28.1.1999., 21. lpp. --------------------------------------------------